ఔరంగజేబు
షాజహాన్ మరియు ముంతాజ్ బేగంల మూడవ కొడుకు గుజరాత్ రాష్ట్రంలో దాహోడ్ నగరంలో 1618 నవంబరు 3న పుట్టాడు. పూర్తి పేరు: అబూ ముజఫ్ఫర్ మొహియుద్దీన్ మహమ్మద్ ఔరంగజేబ్ ఆలంగిర్. తన ఆఖరి 27 సంవత్సరాలు దక్కన్లో యుధ్ధాలు చేస్తూ గదిపిన ఔరంగజేబు 1707 మార్చి 3న మరణించాడు. ఆతని సమాధి మహారాష్ట్రలో ఖుల్దాబాద్ గ్రామంలో ఉంది.
మహారాజా జైసింగ్ II
అతని గద్దెకెక్కిన ఆరు నెలల తరువాత, ఔరంగజేబ్ దక్కన్ యుద్ధములో నాశనమైన ప్రాంతములను పాలించమని జైసింగ్ ను ఆజ్ఞాపించాడు. కానీ అతను దాదాపు సంవత్సరం పాటు ఆ ఆజ్ఞకు ప్రతిస్పందించలేదు. కావలసిన దానికన్నా ఎక్కువ మందిని తమ బలగములో చేర్చుకోమని అతను "మన్సాబ్"కి ఇచ్చిన ఆజ్ఞ కూడా దీనికి ఒక కారణము. అతడు షేపూర్ రాజైన రాజా ఉత్తమ్ రామ్ గౌర్ యొక్క మేనల్లుడైన ఉదిత్ సింగ్ కుమార్తెను మార్చి, 1701న వివాహము చేసుకోబోతునట్లు ప్రకటించాడు. జైసింగ్ 1701 ఆగస్టు 3న బుర్హన్పూర్ చేరుకున్నాడు, కానీ అధిక వర్షాల కారణంగా ఏమీ చేయలేకపోయాడు. దీనికి అదనముగా 1701 సెప్టెంబర్ 13 న అతని స్థాయి (500 కు దగ్గరగా) తగ్గించబడినది మరియు రుసుము కూడా వసూలు చేయబడింది. అతని సైన్యము అత్యంత పరాక్రమముతో ఖేలనాను ముట్టడించటంతో (1702), అతని స్థాయి పునరుద్ధరించబడినది మరియు అతను తన సవై (సవై-అర్ధము ఒకటి మరియు పావు, అనగా ఒక మనిషి కన్నా ఎక్కువ సామర్ధ్యము గల) బిరుదు కూడా తిరిగి పొందాడు. ఔరంగజేబ్ యొక్క మనవడు బీదర్ బఖ్త్ సవై జైసింగ్ ను మాల్వా రాజ్య భాగానికి అధికారిగా నియమించాడు (1704), ఔరంగజేబ్ ఈ నియామకాన్ని కోపంతో "జైజ్ నిస్ట్" (ఇస్లాం మతానికి సంబంధించనిది లేదా విరుధమైనది) గా ఉన్నదని రద్దు చేశాడు.